ອັຟການິສຖານ ເຈລະຈາກັບກຸ່ມຕາລິບານ ຢ່າງບໍ່ເປັນທາງການ
ຜູ້ນໍາອັຟການິສຖານກ່າວວ່າ ລັດຖະບານຂອງທ່ານ ໄດ້ໂອ້ລົມກັບພວກຕາລິບານ ໃນຖານະເພື່ອນຮ່ວມຊາດ ໂອ້ລົມກັນ.
ທ່ານຮາມິດ ກາໄຊ ປະທານາທິບໍດີອັຟການິສຖານໄດ້ຢືນ ຢັນວ່າ ລັດຖະບານຂອງທ່ານໄດ້ທຳການເຈລະຈາກັບກຸ່ມ ຕາລິບານຢ່າງບໍ່ເປັນທາງການ ມາໄດ້ດົນນານພໍສົມຄວນ ແລ້ວ ທ່ານຮາມິດ ກາໄຊ ຜູ້ນໍາອັຟການິສຖານກ່າວວ່າ ລັດຖະ ບານຂອງ ທ່ານໄດ້ໂອ້ລົມກັບພວກຕາລິບານ ໃນຖານະ ເພື່ອນຮ່ວມຊາດກັບເພື່ອນຮ່ວມຊາດກັນ ນອກນີ້ ປະທານາທິບໍດີກາໄຊຍັງໄດ້ເວົ້າອີກວ່າລັດຖະບານ ອັຟການິສຖານຈະປະຕິບັດງານຕໍ່ຕ້ານພວກສະມາຊິກເຄືອ ຂ່າຍກໍ່ການຮ້າຍທັງຫລາຍ ຜູ້ທີ່ມີອຸດົມການຕໍ່ຕ້ານອັຟກາ ນິສຖານຫລືດໍາເນີນສົງຄາມກໍ່ການຮ້າຍຕ້ານສະຫະລັດ ຫລືຕ້ານປາກິສຖານທີ່ເປັນປະເທດເພື່ອນບ້ານຂອງອັຟກາ ນິສຖານນັ້ນ ທ່ານຮາມິດ ກາໄຊ ໄດ້ໃຫ້ຄວາມເຫັນກ່ຽວກັບການຕິດຕໍ່ພົວພັນຂອງອັຟການິສຖານກັບ ກຸ່ມຕາລິບານ ໃນຕອນໃຫ້ສໍາພາດໃນລາຍການທີວີ Larry King Live ຂອງທີວີຊ່ອງຂ່າວ CNN ທີ່ມີກໍານົດຈະນໍາອອກອາກາດໃນແລງວັນຈັນມື້ນີ້